stanford-oval/wikipedia huggingface dataset:
บุญพิทักษ์ จิตต์กระจ่าง
ประวัติ

เก๋ บุญพิทักษ์ จิตต์กระจ่าง เกิดเมื่อวันที่ 26 มิถุนายน พ.ศ.2516 เป็นชาวตำบลสุรศักดิ์ อำเภอศรีราชา จังหวัดชลบุรี เป็นบุตรสาวของนายประสิทธิ์ จิตต์กระจ่าง กับ นางพูนทรัพย์ กิจเจริญ มีศักดิ์เป็นหลานของ ซูโม่กิ๊ก เกียรติ กิจเจริญ  ส่วนตัวบุญพิทักษ์นับถือศาสนาคริสต์นิกายโรมันคาทอลิก
บุญพิทักษ์เกิดมาในครอบครัวฐานะปานกลาง เธอมีน้องชาย 1 คนคือ กานต์ เกรียงไกร จิตต์กระจ่าง โดยบิดาและมารดาของเธอได้หย่าขาดกันในขณะที่เธอมีอายุได้ 7 ปี ทำให้บุญพิทักษ์ถูกมารดาของเธอเลี้ยงดูเธอมาตั้งแต่บัดนั้น แต่เธอก็ยังไปมาหาสู่กับบิดาของเธออยู่เป็นระยะ มารดาของเธอประกอบอาชีพเป็นแม่ค้าขายอาหารซึ่งเป็นรายได้หลักของครอบครัว ทำให้เก๋ในช่วงสมัยประถมศึกษา เธอต้องย้ายโรงเรียนอยู่บ่อยครั้ง โดยในช่วงประถมศึกษา เธอได้ศึกษาที่โรงเรียนวุฒินันท์ จนถึงชั้น ป.3 และศึกษาต่อระดับชั้นประถมศึกษาตอนปลายที่ โรงเรียนเซนต์ยอแซฟ ระยอง และต่อมาในช่วงมัธยมศึกษา เธอก็ได้สำเร็จการศึกษาจากโรงเรียนดาราสมุทร อำเภอศรีราชา จังหวัดชลบุรี และศึกษาต่อที่โรงเรียนพณิชยการตะวันออก และระดับชั้นปริญญาตรี คณะมนุษยศาสตร์ มหาวิทยาลัยรามคำแหง
เธอเริ่มเป็นที่สนใจจากประชาชนชาวชลบุรี จากการเป็นผู้เข้าประกวดมิสเอ ซี เอส ซึ่งจัดโดยสมาคมศิษย์เก่าอัสสัมชัญศรีราชา จัดขึ้นที่โรงแรมแอมบาสซาเดอร์ ซึ่งการประกวดครั้งนั้น เธอได้ตำแหน่งขวัญใจช่างภาพสื่อมวลชน  ต่อมาในปี พ.ศ.2534 เธอก็เริ่มเข้าสู่วงการบันเทิงอย่างเต็มตัว ด้วยการประกวดหนุ่มสาวผิวสุขภาพดีจากแพนคอสเมติกส์ โดยการชักชวนของเพื่อนที่ว่า ถ้าสมัครประกวดจะเสียค่าสมัคร 50 บาท และได้เป็นสมาชิกแพน 1 ปี โดยที่สมัยนั้นค่าสมัครสมาชิกแพนจะอยู่ที่ 200 บาท เก๋จึงตกลงสมัครและ เข้าร่วมการประกวดด้วย โดยการประกวดจะเป็นการประกวดสุขภาพ และความสามารถด้านต่าง ๆ การประกวดเริ่มจากระดับศูนย์มาระดับจังหวัด มาสู่ระดับภูมิภาค และระดับประเทศจัดขึ้นที่โรงแรมดุสิตธานี เก๋สามารถครองตำแหน่งชนะเลิศฝ่ายหญิงได้สำเร็จ  จากการประกวดในปี พ.ศ.2534 จึงได้รับการชักชวนจากมยุรฉัตร เหมือนประสิทธิเวช ได้มีโอกาสเทสต์หน้ากล้อง โดยเธอสวมบทบาทนักเรียนที่ทุจริตในการสอบ ซึ่งเธอนำประสบการณ์ตัวเองในชีวิตจริงมาใช้  จนเธอผ่านการเทสต์หน้ากล้อง และได้รับโอกาสให้แสดงละครทางช่อง 3เรื่องแรกคือ "สี่แยกนี้อายุน้อย"คู่กับศรราม เทพพิทักษ์  แต่ก็ไม่ประสบความสำเร็จมากเท่าไหร่นัก ขณะเดียวกันนั้นเธอก็รับหน้าที่เป็นพิธีกรครั้งแรกกับรายการจัตุรัสดนตรี ซึ่งออกอากาศทางช่อง 9 จากนั้นในปีเดียวกัน เธอได้แสดงละครเรื่อง "หมอเมืองเถื่อน" คู่กับ จักรกฤษณ์ อำมะรัตน์ ซึ่งละครเรื่องนี้สร้างชื่อเสียงให้กับบุญพิทักษ์เป็นอย่างมาก จนทำให้เธอแจ้งเกิดในวงการบันเทิงไทยอย่างสวยงามในฐานะนางเอกแถวหน้าของไทยทีวีสีช่อง 3 ในช่วงปี พ.ศ.2535 และหลังจากนั้นจึงมีผลงานละครต่อๆมาคือ "ทางโค้ง", "ตะลุยโรงหมอ", "แม่พลอยหุง", "ครึ่งของหัวใจ" รวมถึงได้แสดงภาพยนตร์ไทยเรื่อง รักแท้บทที่ 1 คู่กับ ศักดิ์สิทธิ์ แท่งทอง ส่วนละครที่สร้างชื่อเสียงให้กับเธอมากที่สุดคือ "ตุ๊กตามนุษย์" ในบท "แป๋วแว๋ว" เด็กสาวปัญญาอ่อนที่อ่อนต่อโลกแห่งความเป็นจริง รวมถึง 
บทบาทเด่นคู่กับ พงษ์พัฒน์ วชิรบรรจงใน "ขอให้รักเรานั้นนิรันดร" ในบท "ลันธริมา" สาวหวานผู้อ่อนโยน ซึ่งละครเรื่องนี้ส่งผลให้เธอได้รับการเสนอชื่อเข้าชิงรางวัลเมขลา สาขานักแสดงนำหญิงยอดเยี่ยม และ "เพลิงบุญ" กับบทบาท "ใจเริง" สาวเปรี้ยวผู้เอาแต่ใจตัวเองและริษยาผู้อื่น ซึ่งเป็นผลงานละครเรื่องสุดท้ายของเธอ 
ส่วนผลงานพิธีกร เธอก็ได้เป็นพิธีกรให้กับไทยทีวีสีช่อง 3 ถึง 2 รายการ ได้แก่ รายการฟรีสไตล์วัยรุ่น (พ.ศ.2537-2538) และรายการ Only One Sunday (พ.ศ.2538) คู่กับ เมทนี บูรณศิริ และ หนู เชิญยิ้ม
การเสียชีวิต

เมื่อเวลาประมาณ 16.10 น. ของ วันศุกร์ที่ 27 ตุลาคม พ.ศ. 2538 ขณะที่บุญพิทักษ์เดินทางกลับบ้านที่จังหวัดชลบุรีเพื่อไปเยี่ยมบิดาของตน พร้อมกับนายประภาส แสงสว่าง เพื่อนชายของบุญพิทักษ์ เป็นผู้ขับ นายเกรียงไกร จิตต์กระจ่าง น้องชาย และนางสาวจารุรัตน์ สามารถ เพื่อนสาวของน้องชาย รถเกิดอุบัติเหตุหลังจากนายประภาส ได้พยายามแซงรถคันหน้า ขณะที่ขับรถด้วยความเร็วสูง จนเกิดเสียหลักพุ่งชนเสาอาคารพาณิชย์ 3 ชั้น ซึ่งเป็นทรัพย์สินของบิดานายกเทศมนตรีเมืองพัทยาในขณะนั้น ที่โค้งตลาดโรงโป๊ะ อำเภอบางละมุง จังหวัดชลบุรี ส่งผลให้ บุญพิทักษ์ จิตต์กระจ่าง ถูกนำตัวส่งโรงพยาบาลบางละมุง และเสียชีวิตในเวลาต่อมา เนื่องจากอาการเลือดคลั่งในสมองและทนพิษบาดแผลไม่ไหวจากแผลบริเวณทรวงอกและแขนซ้ายหัก ซึ่งขณะนั้นบุญพิทักษ์มีอายุเพียง 22 ปี
ส่วนผู้บาดเจ็บอีก 3 ราย ได้ส่งไปทำการรักษาตัวที่โรงพยาบาลกรุงเทพพัทยา และได้ทำการส่งนายเกรียงไกร จิตต์กระจ่าง น้องชายของบุญพิทักษ์ ไปทำการรักษาต่อที่โรงพยาบาลพญาไท 1 แต่ได้เสียชีวิตลงหลังจากเกิดเหตุ 10 วัน
ศพของบุญพิทักษ์ได้ทำการจัดพีธีศพที่ศาลา 8/2 วัดพระศรีมหาธาตุวรมหาวิหาร เขตบางเขน เป็นเวลา 3 วัน เนื่องจากทางต้นสังกัด คุณมยุรฉัตร เหมือนประสิทธิเวช และเพื่อนนักแสดง เห็นพ้องถึงความไม่สะดวกที่จะจัดพิธีศพที่อำเภอศรีราชาในการรับรองจำนวนประชาชนและแขกผู้ร่วมงาน จึงได้ขออนุญาตทางญาติเพื่อให้สามารถประกอบพิธีบำเพ็ญกุศลทางศาสนาพุทธได้ ก่อนที่จะนำศพไปประกอบพิธีมิสซาทางศาสนาคริสต์ และฝังไว้ที่สุสานของโบสถ์พระหฤทัยแห่งพระเยซูเจ้า ศรีราชา อำเภอศรีราชา จังหวัดชลบุรี เมื่อวันที่ 2 พฤศจิกายน พ.ศ.2538 โดยมีเพื่อนในวงการ นักแสดงและผู้จัดละคร รวมถึงแฟนละครและประชาชนเป็นจำนวนมากมาร่วมพิธีฝังศพราว 3,000 คน
ก่อนจะเสียชีวิตเพียง 1 วัน บุญพิทักษ์ กำลังถ่ายทำละครโทรทัศน์เรื่อง "เพลิงบุญ" ค้างอยู่ โดยเธอรับบทเป็น "ใจเริง" ซึ่งเป็นการรับบทร้ายครั้งแรกและครั้งเดียวในชีวิตการแสดงของเธอ โดยภายหลังทีมงานสร้างได้เปลี่ยนบทดารานำ ให้บุษกร พรวรรณะศิริเวช มารับบทแสดงนำแทน
ผลงาน > ละครโทรทัศน์ทั้งหมดด้านล่างนี้ออกอากาศทางช่อง 3

สี่แยกนี้อายุน้อย (2535) แสดงคู่กับ ศรราม เทพพิทักษ์
ทางโค้ง (2535) แสดงคู่กับ  สายฟ้า เศรษฐบุตร และอลิสา อินทุสมิต
หมอเมืองเถื่อน (2536) แสดงคู่กับ จักรกฤษณ์ อำมะรัตน์
แม่พลอยหุง (2536 - 2537) แสดงคู่กับ นพพล โกมารชุน
ขอให้รักเรานั้นนิรันดร (2537) แสดงคู่กับ พงษ์พัฒน์ วชิระบรรจง
ตุ๊กตามนุษย์ (2537) แสดงคู่กับ กรรชัย กำเนิดพลอย, จักรกฤษณ์ อำมะรัตน์ และ ภาณุเดช วัฒนสุชาติ
ตะลุยโรงหมอ (2538) แสดงคู่กับ เมทนี บูรณศิริ และปทุมรัตน์ วรมาลี
ขบวนการญาติเยอะ (2538) แสดงคู่กับ เอก โอรี
ครึ่งของหัวใจ (2538) แสดงคู่กับ ตระการ พันธุมเลิศรุจี
มรดกริษยา (2538 - ละครสั้น) แสดงคู่กับ ธีรพงศ์ เหลียวรักวงศ์
เพลิงบุญ (2538-2539) (เสียชีวิตระหว่างถ่ายทำ ผู้จัดเเละทีมงานจึงให้ หน่อย บุษกร พรวรรณะศิริเวช มารับบทเเสดงแทน)
ดาวเรือง (2539) (ถูกวางตัวไว้ และ เสียชีวิตก่อนการถ่ายทำ จึงต้องหานักแสดงใหม่มาแทนคือ สิริยากร พุกกะเวส)
ผลงาน > ละครเวที

กามุปาทานกากี (2537) กำกับโดย อาจารย์ชนประคัลภ์ จันทร์เรือง
ผลงาน > ภาพยนตร์

รักแท้บทที่ 1 (2538) แสดงคู่กับ ศักดิ์สิทธิ์ แท่งทอง
ผลงาน > มิวสิกวิดีโอ

เพลง "เธอคือผู้หญิงคนนั้น" ของ วงทู
เพลง "อย่าทำอย่างนี้อีกเลย" ของ ก้อย ศรัณย่า ส่งเสริมสวัสดิ์
เพลง "ครึ่งของหัวใจ" ของ บี๋ พิชญา ธนาวดี
เพลง "เธอไม่ใช่คนเดิม" ของ เอ อนันต์ บุนนาค
เพลง "ไม่ต้องพูดกวน" ของ อั้น สหพล จุลวงศ์
เพลง "ลงเอย" ของ อัสนี-วสันต์ โชติกุล
ผลงาน > พิธีกร

รายการ จัตุรัสดนตรี ออกอากาศทางช่อง 9
รายการ ฟรีสไตล์วัยรุ่น
รายการ โอนลี่วันซันเดย์ (Only One Sunday) คู่กับ นีโน่  เมทนี บูรณศิริ และ หนู เชิญยิ้ม ออกอากาศทุกวันอาทิตย์ ไทยทีวีสีช่อง 3
แหล่งข้อมูลอื่น

สกู๊ปบันเทิง : ตัวตายตัวแทนผลพวงจากการ "สูญเสีย" คมชัดลึก 18 ตุลาคม 2549
รายการวิทยุ SATNSUN ออกอากาศ วันที่ 3 ก.ย. 2538 สัมภาษณ์ เก๋ บุญพิทักษ์ จิตต์กระจ่าง ผลงานหนังเรื่องรักแท้บทที่ 1 (ก่อนเก๋เสียชีวิต 1 เดือนเศษ)
มารุต บุนนาค

| ศาสตราจารย์พิเศษมารุต บุนนาคม> ป.ช., ม.ว.ม. |
| --- | --- |
มารุต ในปี พ.ศ. 2553

ประธานรัฐสภา และ   ประธานสภาผู้แทนราษฎร
ดำรงตำแหน่ง 22 กันยายน 2535 – 19 พฤษภาคม 2538  (2 ปี 7 เดือน 27 วัน)
ก่อนหน้า: มีชัย ฤชุพันธุ์
ถัดไป: บุญเอื้อ ประเสริฐสุวรรณ
รัฐมนตรีว่าการกระทรวงศึกษาธิการ
ดำรงตำแหน่ง 11 สิงหาคม 2529 – 9 สิงหาคม 2531  (1 ปี 11 เดือน 29 วัน)
นายกรัฐมนตรี: พลเอก เปรม ติณสูลานนท์
ก่อนหน้า: ชวน หลีกภัย
ถัดไป: พลเอก มานะ รัตนโกเศศ
รัฐมนตรีว่าการกระทรวงยุติธรรม
ดำรงตำแหน่ง 11 มีนาคม 2524 – 19 มีนาคม 2526  (2 ปี 8 วัน)
นายกรัฐมนตรี: พลเอก เปรม ติณสูลานนท์
ก่อนหน้า: ชวน หลีกภัย
ถัดไป: พิภพ อะสีติรัตน์
รัฐมนตรีว่าการกระทรวงสาธารณสุข
ดำรงตำแหน่ง 30 เมษายน 2526 – 5 สิงหาคม 2529  (3 ปี 3 เดือน 6 วัน)
นายกรัฐมนตรี: พลเอก เปรม ติณสูลานนท์
ก่อนหน้า: เสม พริ้งพวงแก้ว
ถัดไป: เทอดพงษ์ ไชยนันทน์
เลขาธิการพรรคประชาธิปัตย์
ดำรงตำแหน่ง 26 พฤษภาคม 2522 – 3 เมษายน 2525  (2 ปี 10 เดือน 8 วัน)
ก่อนหน้า: เฉลิมพันธ์ ศรีวิกรม์
ถัดไป: เล็ก นานา
 
ข้อมูลส่วนบุคคล
เกิด: 21 สิงหาคม พ.ศ. 2467 จังหวัดพระนคร ประเทศสยาม
เสียชีวิต: 23 กันยายน พ.ศ. 2565 (98 ปี) โรงพยาบาลบำรุงราษฎร์ กรุงเทพมหานคร ประเทศไทย
พรรคการเมือง: ประชาธิปัตย์ (2518–2565)
คู่สมรส: คุณหญิงพันทิพา บุนนาค
ศิษย์เก่า: โรงเรียนเทพศิรินทร์ มหาวิทยาลัยธรรมศาสตร์
ลายมือชื่อ: 

ศาสตราจารย์พิเศษ มารุต บุนนาค (21 สิงหาคม พ.ศ. 2467 – 23 กันยายน พ.ศ. 2565) เป็นอดีตประธานรัฐสภา และประธานสภาผู้แทนราษฎร ประธานตุลาการศาลรัฐธรรมนูญ และเป็นรัฐมนตรีหลายกระทรวง ในบั้นปลายชีวิตเขาวางมือทางการเมือง แต่ยังดำรงตำแหน่งกรรมการสภาที่ปรึกษาพรรคประชาธิปัตย์ จนกระทั่งถึงแก่อสัญกรรม
ประวัติ

มารุต บุนนาค เกิดเมื่อวันที่ 21 สิงหาคม พ.ศ. 2467 เป็นบุตรของ พระสุทธิสารวินิจฉัย (มะลิ บุนนาค) กับผ่องศรี บุนนาค (สกุลเดิม: เวภาระ) ธิดาขุนหลวงพระยาไกรสี (เปล่ง เวภาระ) กับคุณหญิงทองคำ  เรียนมัธยมที่ โรงเรียนเทพศิรินทร์ (DSA57) และจบการศึกษากฎหมายจากมหาวิทยาลัยธรรมศาสตร์เมื่อปี พ.ศ. 2490 ในสมัยที่มหาวิทยาลัยยังใช้ชื่อว่า "มหาวิทยาลัยวิชาธรรมศาสตร์และการเมือง" และได้รับปริญญานิติศาสตร์ดุษฎีบัณฑิตกิตติมศักดิ์ มหาวิทยาลัยธรรมศาสตร์, นิติศาสตรดุษฎีบัณฑิตกิตติมศักดิ์ มหาวิทยาลัยรามคำแหง, ศิลปศาสตรดุษฎีบัณฑิต กิตติมศักดิ์ สาขารัฐประศาสนศาสตร์ มหาวิทยาลัยราชภัฏจันทรเกษม, ปริญญาบัตรกิตติมศักดิ์ ว.ป.อ.วุฒิบัตรกิตติมศักดิ์ วิทยาลัยการทัพบก
ชีวิตส่วนตัว มารุต บุนนาค สมรสกับ คุณหญิงพันทิพา บุนนาค (สกุลเดิม "พันธุ์มณี") มีธิดาคือ มฤทุ บุนนาค มอริ เจ้าหน้าที่ระดับสูงใน องค์การสหประชาชาติ สำนักงานข้าหลวงใหญ่ผู้ลี้ภัยที่ ประเทศสวิตเซอร์แลนด์ และมีบุตรคือ รุจิระ บุนนาค สำเร็จนิติศาสตร์ มหาวิทยาลัยธรรมศาสตร์ เนติบัณฑิตไทยสำนักอบรมศึกษากฎหมายแห่งเนติบัณฑิตยสภา สำเร็จปริญญาโทกฎหมายระหว่างประเทศ 2 ปริญญา ที่มหาวิทยาลัยทูเรนและมหาวิทยาลัยเพนซิลเวเนีย สหรัฐอเมริกา ปัจจุบันดูแลสำนักงานต่างประเทศ
ตำแหน่งทางวิชาการ เป็นกรรมการผู้ทรงคุณวุฒิของสภามหาวิทยาลัยธรรมศาสตร์ ปี พ.ศ. 2517 – พ.ศ. 2519 และปี พ.ศ. 2521 และเป็นประธานร้านธรรมศาสตร์กาชาดและเป็นอุปนายกสมาคมตั้งแต่ปี พ.ศ. 2513 จนถึง พ.ศ. 2565  เป็นกรรมการของสมาคมมิตรภาพไทย-จีน ตั้งแต่ปี พ.ศ. 2522 – พ.ศ. 2526
งานการเมือง

มีประสบการณ์ทำงานเป็นทนายความที่มีชื่อเสียงโด่งดังมาก่อน ก่อนที่จะเข้าสู่แวดวงการเมืองด้วยการได้รับแต่งตั้งเป็นสมาชิกสภานิติบัญญัติแห่งชาติ ในปี พ.ศ. 2516 และเป็นสมาชิกวุฒิสภาในปี พ.ศ. 2518 หลังเหตุการณ์ 14 ตุลา ต่อมาจึงได้เข้าสู่พรรคประชาธิปัตย์และลงเลือกตั้งในกรุงเทพมหานคร เขต 2 คือ เขตพญาไทและเขตป้อมปราบศัตรูพ่าย ในการเลือกตั้งเมื่อปี พ.ศ. 2522 แต่ไม่ได้รับการเลือกตั้ง ต่อมาในปี พ.ศ. 2526 มารุต ได้ลงเลือกตั้งอีกครั้ง คราวนี้ประสบความสำเร็จได้รับเลือกตั้ง และได้เป็น ส.ส. ในเขตกรุงเทพมหานคร นับแต่นั้นเป็นต้นมา
ได้รับเลือกให้เป็นเลขาธิการพรรคประชาธิปัตย์สมัย พันเอกพิเศษ ถนัด คอมันตร์ เป็นหัวหน้าพรรค แม้จะไม่ได้รับเลือกตั้งก็ตาม และดำรงตำแหน่งมากมาย ได้แก่
รัฐมนตรีว่าการกระทรวงยุติธรรม พ.ศ. 2524 – พ.ศ. 2526
รัฐมนตรีว่าการกระทรวงสาธารณสุข พ.ศ. 2526 – พ.ศ. 2529 และ พ.ศ. 2532 – พ.ศ. 2533
รัฐมนตรีว่าการกระทรวงศึกษาธิการ พ.ศ. 2529 – พ.ศ. 2531
ประธานรัฐสภา และประธานสภาผู้แทนราษฎร พ.ศ. 2535 – พ.ศ. 2538 และทำหน้าที่เป็นประธานสภาชั่วคราว ในการคัดเลือกประธานสภา หลังการเลือกตั้งในปี พ.ศ. 2548 จากฐานะเป็น ส.ส.ที่อาวุโสที่สุดของสภา
มารุตได้ประกาศวางมือจากการเมืองเมื่อกลางปี พ.ศ. 2549 โดยรับตำแหน่งเป็นที่ปรึกษาของพรรคประชาธิปัตย์ และมีสำนักงานทนายความของตนเอง ชื่อ สำนักงานทนายความมารุต – รุจิระ
ถึงแก่อสัญกรรม

มารุต บุนนาค ถึงแก่อสัญกรรมเมื่อวันที่ 23 กันยายน พ.ศ. 2565 สิริอายุ 98 ปี
เครื่องราชอิสริยาภรณ์

พ.ศ. 2526 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2525 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2532 –  เครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ
โซเอ ซัลดัญญา

| โซเอ ซัลดัญญา |
| --- | --- |
ซัลดัญญาในปี 2022
เกิด: โซเอ ยาดิรา ซัลดัญญา-นาซาริโอ  (1978-06-19) 19 มิถุนายน ค.ศ. 1978 (46 ปี) พัสเซอิก รัฐนิวเจอร์ซีย์ สหรัฐ
อาชีพ: นักแสดง
ปีปฏิบัติงาน: 1999–ปัจจุบัน
คู่สมรส: มาร์โก เปเรโก (สมรส 2013)
คู่รัก:   คีท บริตตัน (2000–2011)  แบรดลีย์ คูเปอร์ (2011–2013) 
บุตร: 3 คน
โซเอ ยาดิรา ซัลดัญญา-เปเรโก (สเปน: Zoë Yadira Saldaña-Perego, สกุลเดิม: ซัลดัญญา นาซาริโอ; เกิด 19 มิถุนายน ค.ศ. 1978) เป็นนักแสดงชาวอเมริกัน เป็นที่รู้จักจากผลงานในภาพยนตร์แฟรนไชส์บันเทิงคดีแนววิทยาศาสตร์ เธอได้แสดงในภาพยนตร์ที่ทำเงินสูงสุดตลอดกาลถึง 4 เรื่อง ได้แก่ อวตาร, อวตาร: วิถีแห่งสายน้ำ, อเวนเจอร์ส: มหาสงครามล้างจักรวาล และ อเวนเจอร์ส: เผด็จศึก ภาพยนตร์ที่เธอแสดงทำเงินรวมทุกเรื่องได้มากกว่า 15 ล้านดอลลาร์สหรัฐทั่วโลก ในปี 2024 เธอกลายเป็นนักแสดงภาพยนตร์หญิงที่ทำรายได้สูงสุด ทั้งนี้ นิตยสาร ไทม์ ยกให้เธอเป็นหนึ่งใน 100 บุคคลที่ทรงอิทธิพลที่สุดในโลก ประจำปี 2023 ด้วย
หลังจากฝึกฝนเป็นนักเต้น ซัลดัญญาได้เริ่มแสดงเมื่อปี 1999 ในละครชุดเรื่อง ลอว์แอนด์ออร์เดอร์ จำนวนสองตอน ต่อมาเธอได้แสดงภาพยนตร์เป็นครั้งแรกในเรื่อง ฟลอร์รัก เวทีร้อน (2000) โดยแสดงเป็นนักเต้นบัลเลต์ ในช่วงต้นอาชีพ เธอยังได้รับการยอมรับจากผลงานที่ประกบกับบริตนีย์ สเปียส์ ในภาพยนตร์เรื่อง ครอสโรดส์ แสบ ซ่า ใส ไล่หารัก (2002) นับตั้งแต่ปี 2009 ซัลดัญญาประสบความสำเร็จในอาชีพการงานจากการแสดงเป็นนีโอตา อูฮูรา ในภาพยนตร์ชุด สตาร์ เทรค และเนย์ทีรี ในภาพยนตร์ชุด อวตาร ของเจมส์ แคเมรอน เธอยังแสดงเป็นกาโมราในจักรวาลภาพยนตร์มาร์เวล นับตั้งแต่ รวมพันธุ์นักสู้พิทักษ์จักรวาล (2014) ไปจนถึง รวมพันธุ์นักสู้พิทักษ์จักรวาล 3 (2023) นอกจากผลงานแฟรนไชส์แล้ว ซัลดัญญายังแสดงในภาพยนตร์บันเทิงคดีแนววิทยาศาสตร์เรื่อง ย้อนเวลาหาอดัม และละครชุดขนาดสั้นแนวโรแมนติกดรามาเรื่อง เริ่มจากศูนย์ ซึ่งทั้งสองเรื่องเข้าฉายทางเน็ตฟลิกซ์ในปี 2022 ต่อมาในปี 2023 เธอรับบทนำเป็นเจ้าหน้าที่ซีไอเอในซีรีส์แนวสายลับทางช่องพาราเมาต์+ เรื่อง สเปเชียลออปส์: ไลออนเนส
ชีวิตช่วงแรก

โซเอ ยาดิรา ซัลดัญญา นาซาริโอ เกิดเมื่อวันที่ 19 มิถุนายน 1978 ที่เมืองพัสเซอิก รัฐนิวเจอร์ซีย์ สหรัฐ บิดาของเธอ อาริดิโอ ซัลดัญญา เป็นชาวโดมินิกัน ส่วนมารดาของเธอ อาซาเลีย นาซาริโอ เป็นชาวโดมินิกันที่มีบรรพบุรุษเป็นชาวปวยร์โตรีโก ในวัยเด็ก ซัลดัญญาอาศัยอยู่กับมารดาที่สาธารณรัฐโดมินิกัน แต่พวกเขาอพยพไปรัฐนิวยอร์กเพื่อหลีกหนีความวุ่นวายทางการเมือง[ต้องการอ้างอิง] ในบทสัมภาษณ์กับนิตยสาร ไวร์ด (Wired) ซัลดัญญากล่าวว่า เธอมีเชื้อสายโดมินิกันสามในสี่และเชื้อสายปวยร์โตรีโกหนึ่งในสี่
ซัลดัญญามีพี่สาวชื่อ มาเรียล และน้องสาวชื่อ ไซส์ลี ซึ่งพวกเธอได้รับการเลี้ยงดูแบบสองภาษาทั้งภาษาอังกฤษและภาษาสเปน โดยภาษาสเปนถือเป็นภาษาหลักที่ใช้พูดคุยกันในครอบครัว ทั้งนี้ ตลอดช่วงปฐมวัยของเธอใช้เวลาอยู่ในแจ็กสันไฮตส์ ควีนส์ ในนครนิวยอร์ก
บิดาของพวกเธอเสียชีวิตจากอุบัติเหตุทางรถยนต์เมื่อซัลดัญญาอายุได้เก้าขวบ มารดาของเธอส่งลูกสาวทั้งสามคนกลับไปที่สาธารณรัฐโดมินิกัน เพื่อให้ครอบครัวฝั่งบิดาผู้ล่วงลับช่วยเลี้ยงดู โดยมารดาของเธอยังคงอยู่ในนครนิวยอร์กเพื่อหารายได้สำหรับจ่ายค่าเล่าเรียนให้กับลูก ๆ ของเธอในโรงเรียนเอกชน อาซาเลีย ผู้เป็นแม่ม่ายนั้น สมรสใหม่กับดาโกเบร์โต กาลัน ผู้กลายเป็นบิดาบุญธรรมของเด็ก ๆ ทั้งสามคน โดยพวกเธอถือว่า เขาเป็นเสมือนพ่ออีกคนโดยสมบูรณ์
การทำงาน > จุดเริ่มต้น

ซัลดัญญาเป็นสมาชิก Faces หลังเปิดตัวในตอนหนึ่งของลอว์แอนด์ออร์เดอร์ (ตอน "Refuge, Part 2") ในปี 1999 บทบาทภาพยนต์แรกของเธอคือ ฟลอร์รัก เวทีร้อน (2000) กำกับโดยนิโคลัส ไฮต์เนอร์ เธอปรากฏตัวในยานพาหนะของบริตนีย์ สเปียส์ใน ครอสโรดส์ แสบ ซ่า ใส ไล่หารัก (2002) ภาพยนตร์ได้รับเสียงวิจารณ์ในแง่ลบ แต่ประสบความสำเร็จในบ็อกซ์ออฟฟิศ ซัลดัญญาแสดงนำในภาพยนตร์คอมเมดี-ดรามา Drumline (2002) ร่วมกับนิก แคนนอน ซึ่งได้รับเสียงวิจารณ์ผสม
ในคืนชีพกองทัพโจรสลัดสยองโลก (2003) เธอรับบทเป็น Anamaria โจรสลัดที่เข้าร่วมกับวิลล์ เทอร์เนอร์และ Mr. Gibbs เพื่อหาโอกาสในการเผชิญหน้าแจ็ก สแปร์โรว์ในเรื่องการขโมยเนือของเธอ ซาลแดนาปรากฏตัวในด้วยรักและมิตรภาพรับบทเป็น Dolores Torres เจ้าหน้าที่ตรวจคนเข้าเมือง และแฟน สตาร์ เทรค บทบาทนี้มีส่วนช่วยให้เธอแสดงในภาพยนตร์รีบูต สตาร์ เทรค (2009)
ใน ค.ศ. 2005 ซัลดัญญาปรากฏในเรื่อง Constellation, เกส ฮู ใครเอ่ย...เขยหนุ่มเด็กแนว ร่วมกับแอชตัน คุชเชอร์ และ Dirty Deeds เธอแสดงนำในภาพยนตร์โรแมนติกคอมเมดี-ดรามาเรื่องPremium (2006) และ ภาษารักไม่จำกัดนิยาม (2007) ซาลแดนาแสดงนำในBlackout ภาพยนตร์โทรทัศน์ที่มาฉากในนครนิวยอร์กในช่วงเหตุไฟฟ้าดับทางตะวันออกเฉียงเหนือ ค.ศ. 2003 ภาพยนตร์นี้ฉายรอบปฐมทัศน์ที่เทศกาลภาพยนตร์ซือริชใน ค.ศ. 2007 และเปิดตัวใน BET เมื่อ ค.ศ. 2008 ซัลแดนารับบทนักแสดงเสริมเป็น Angie Jones ในภาพยนตร์ทริลเลอร์แอกชัน แวนเทจ พอยต์ เสี้ยววินาทีสังหาร (2008)
การทำงาน > ก้าวหน้าด้วยบทบาทแฟรนไชส์

ซาลแดนาปรากฎตัวในสองบทบาทเมื่อ ค.ศ. 2009 ทำให้เธอมีชื่อเสียงขึ้นอย่างมาก เธอรับบทเป็นนิโอตา อูฮูราใน สตาร์ เทรค สงครามพิฆาตจักรวาล เจ.เจ. แอบรัมส์ ผู้กำกับภาพยนตร์นี้ ขอให้ซัลแดนาเล่นบทบาทนี้เนื่องจากตัวเธอชอบงานของเธอ เธอพบกับนิเชลล์ นิโคลส์เพื่อทำความเข้าใจการสร้างภูมิหลังและชื่อตัวละครของอูฮูรา แม่ของซัลแดนาเป็นแฟนครับ สตาร์ เทรค โดยฝากข้อความเสียงในระหว่างการถ่ายทำ ให้คำแนะนำเกี่ยวกับบทบาท เมื่อ 5 ปีก่อนในตอนที่สตีเวน สปีลเบิร์กกำกับเธอในเรื่อง ด้วยรักและมิตรภาพ เขาสอนให้เธอทำท่า Vulcan salute สตาร์ เทรค (2009) ประสบความสำเร็จในรายได้บ็อกซ์ออฟฟิศที่ 385.7 ล้านดอลลาร์สหรัฐ
ภาพยนตร์ที่สร้างชื่อเสียงเรื่องที่สองของซาลแดนาใน ค.ศ. 2009 คือ อวตาร ที่เธอรับบทเป็นเนย์ทีรี อวตารได้รับการตอบรับอย่างดีจากนักวิจารณ์ โดยรวมคะแนนชื่นชอบจากรอตเทนโทเมโทส์ที่ 83% เก็บรายได้ทั่วโลกไป 2.7 พันล้านดอลลาร์สหรัฐ กลายเป็นภาพยนตร์ที่มีรายได้มากที่สุดตลอดกาล และยังเป็นภาพยนตร์แรกที่เก็บรายได้มากกว่า 2 พันล้านดอลลาร์สหรัฐทั่วโลก ภาพยนตร์นี้เข้าชิงรางวัลแซทเทิร์น 10 สาขา และชนะทั้งหมดในงานรางวัลแซทเทิร์น ครั้งที่ 36 โดยรางวัลแซทเทิร์น สาขานักแสดงหญิงดีเด่นของซาลแดนาสำหรับตัวละครที่ใช้ซีจีทั้งหมด เป็นสิ่งที่ไม่ค่อยพบเห็น
ชีวิตส่วนตัว

ในเดือนมิถุนายน ค.ศ. 2010 ซาลแดนาได้หมั้นกับคีธ บริตตัน นักแสดงและผู้บริหารของมายแฟชันดาตาเบส (My Fashion Database) ต่อมาในเดือนพฤศจิกายน ค.ศ. 2011 เธอกับบริตตันได้ประกาศยุติความสัมพันธ์หลังจากคบหากันนานกว่าสิบเอ็ดปี จากนั้นซาลแดนาเริ่มคบหากับแบรดลีย์ คูเปอร์ นักแสดงชาวอเมริกัน ตั้งแต่เดือนธันวาคม ค.ศ. 2011 จนถึงเดือนมกราคม ค.ศ. 2013
ในเดือนมีนาคม ค.ศ. 2013 ซาลแดนาเริ่มคบหากับมาร์โก เปเรโก ศิลปินชาวอิตาลี ทั้งคู่แต่งงานกันในเดือนมิถุนายน ค.ศ. 2013 ในกรุงลอนดอน ในเดือนกรกฎาคม ค.ศ. 2015 ซาลแดนาเปิดเผยว่า เปเรโกได้เปลี่ยนมาใช้นามสกุลของเธอหลังจากสมรสกัน โดยที่เธอเปลี่ยนเป็น โซเอ ซัลดัญญา-เปเรโก ในขณะที่เขาเปลี่ยนเป็น มาร์โก เปเรโก-ซัลดัญญา ซาลแดนากับเปเรโกมีบุตรชายด้วยกันสามคน เป็นฝาแฝดสองคนชื่อ ไซ อารีดีโอ และโบอี เอซีโอ เกิดในเดือนพฤศจิกายน ค.ศ. 2014 ส่วนคนที่สามชื่อ เซน เกิดในเดือนกุมภาพันธ์ ค.ศ. 2017 ซาลแดนากล่าวว่าบุตรของเธอสามารถพูดได้หลายภาษา เพราะเธอและสามีจะพูดภาษาสเปน ภาษาอิตาลี และภาษาอังกฤษ ในขณะอยู่กับพวกเขา
ในเดือนกรกฎาคม ค.ศ. 2013 ระหว่างให้สัมภาษณ์กับ ดิอีดิต ของเน็ต-อะ-พอร์เตอร์ ซาลแดนาเผยว่าเธอเป็นโรคต่อมไทรอยด์อักเสบฮาชิโมโตะ อันเป็นโรคภูมิต้านตนเอง ซึ่งแม่และน้องสาวของเธอก็เป็นโรคดังกล่าวด้วยเช่นกัน เพื่อสู้กับผลกระทบของโรคนี้ ซาลแดนากล่าวว่า เธอและสามียึดตนเองเป็นผู้รับประทานอาหารที่ปราศจากกลูเตนและนม นอกจากนี้ ซาลแดนายังสนับสนุนเอฟไอเอ็นซีเออินเตอร์เนชันแนล ซึ่งเป็นองค์การระบบการเงินในระดับจุลภาค ใน ค.ศ. 2017 ซาลแดนาได้ก่อตั้งบีอีเอสอี ซึ่งเป็นแพลตฟอร์มสื่อดิจิทัลที่ออกแบบมาเพื่อ "ต่อสู้กับการขาดความหลากหลายในสื่อกระแสหลัก" พร้อมกับให้ความสนใจเรื่องราวเชิงบวกภายในชุมชนลาติน ใน ค.ศ. 2020 ซาลแดนาใช้โซเชียลมีเดียของเธอเพื่อเข้าร่วมโหวตไรเดอส์ #IDCheck Challenge เพื่อช่วยกระจายข่าวเกี่ยวกับข้อกำหนดของบัตรประจำตัวผู้มีสิทธิเลือกตั้งสำหรับการเลือกตั้งประธานาธิบดีในปีนั้น
แหล่งข้อมูลอื่น

โซเอ ซัลดัญญา ที่อินเทอร์เน็ตมูวีเดตาเบส
โซอี ซาลแดนา ที่ฐานข้อมูลภาพยนตร์ทีซีเอ็ม
โซเอ ซัลดัญญา ที่ออลมูวี
| ด ค กรางวัลออสการ์ สาขานักแสดงสมทบหญิงยอดเยี่ยม |
| --- | --- |
1936–1940:  เกล ซันเดอร์การ์ด (1936)  อลิซ แบรดี (1937)  เฟย์ เบนเตอร์ (1938)  แฮตตี แม็กแดเนียล (1939)  เจน ดาร์เวล (1940) 
1941–1960:  แมรี แอสเตอร์ (1941)  เทเรซา ไรต์ (1942)  Katina Paxinou (1943)  เอเธล แบร์รีมอร์ (1944)  แอนน์ เรเวอร์ (1945)  แอน แบกซ์เตอร์ (1946)  เซเลสต์ โฮล์ม (1947)  แคลร์ ทรีเวอร์ (1948)  Mercedes McCambridge (1949)  โจเซฟิน ฮูล (1950)  คิม ฮันเตอร์ (1951)  กลอเรีย เกรแฮม (1952)  ดอนนา รีด (1953)  อีว่า มารี เซนต์ (1954)  โจ ฟาน ฟลีต (1955)  โดโรธี มาโลน (1956)  Miyoshi Umeki (1957)  เวนดี ฮิลเลอร์ (1958)  เชลลีย์ วินเตอส์ (1959)  เชอร์ลีย์ โจนส์ (1960) 
1961–1980:  ริตา โมรีโน (1961)  แพตตี้ ดยุกที่ (1962)  มาร์กาเร็ต รูเทอร์ฟอร์ด (1963)  Lila Kedrova (1964)  เชลลีย์ วินเตอส์ (1965)  แซนดี้ เดนนิส (1966)  เอสเตลล์ พาร์สันส์ (1967)  รูธ กอร์ดอน (1968)  โกลดี ฮอว์น (1969)  เฮเลน เฮส์ (1970)  คลอริส ลีชแมน (1971)  ไอลีน เฮ็คคาร์ต (1972)  เททัม โอนีล (1973)  อิงกริด เบิร์กแมน (1974)  ลี แกรนต์ (1975)  บีทรีซ สเตรท์ (1976)  วาเนสซา เรดเกรฟ (1977)  แมกกี สมิธ (1978)  เมริล สตรีป (1979)  แมรี สตีนเบอร์เกน (1980) 
1981–2000:  มอรีน สเตเปิลตัน (1981)  เจสซิกา แลงจ์ (1982)  ลินดา ฮันต์ (1983)  เพกกี แอชครอฟต์ (1984)  อันเจลิกา ฮัสตัน (1985)  ไดแอน ไวสต์ (1986)  โอลิมเปีย ดูคาคิส (1987)  กีนา เดวิส (1988)  เบรนดา ฟริกเกอร์ (1989)  วูปี โกลด์เบิร์ก (1990)  เมอร์ซิดีส รูห์ล (1991)  เมริซา โทเม (1992)  แอนนา แพควิน (1993)  ไดแอน ไวสต์ (1994)  มีรา ซอร์วีโน (1995)  จูเลียต บิโนช (1996)  คิม เบซิงเงอร์ (1997)  จูดี เดนช์ (1998)  แอนเจลีนา โจลี (1999)  มาร์เชอ เกย์ ฮาร์เดน (2000) 
2001–ปัจจุบัน:  เจนนิเฟอร์ คอนเนลลี (2001)  แคเธอรีน ซีตา-โจนส์ (2002)  เรเน เซลเวเกอร์ (2003)  เคต แบลนเชตต์ (2004)  เรเชล ไวสซ์ (2005)  เจนนิเฟอร์ ฮัดสัน (2006)  ทิลดา สวินตัน (2007)  เปเนโลเป กรุซ (2008)  โม'นิก (2009)  เมลิสซา ลีโอ (2010)  ออคตาเวีย สเปนเซอร์ (2011)  แอนน์ แฮททาเวย์ (2012)  ลูพีตา ญองอ (2013)  แพทริเชีย อาร์เคตต์ (2014)  อาลีเซีย วิคันเดอร์ (2015)  ไวโอลา เดวิส (2016)  แอลลิสัน แจนนีย์ (2017)  เรจินา คิง (2018)  ลอรา เดิร์น (2019)  ยุน ยอ-จ็อง (2020)  อารีอานา เดโบซ (2021)  เจมี ลี เคอร์ติส (2022)  ดาไวน์ จอย แรนดอล์ฟ (2023)  โซเอ ซัลดัญญา (2024) 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  นอร์เวย์  สเปน  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  ออสเตรเลีย  เกาหลี  เนเธอร์แลนด์  โปแลนด์ 
ศิลปิน:  มิวสิกเบรนซ์ 
ประชาชน:  Deutsche Biographie  Trove 
อื่น ๆ:  IdRef 
ซัลดัญญาที่รางวัลความก้าวหน้าประจำปีของนิตยสารฮอลลีวูดไลฟ์ ในปี 2007
ซาลแดนาในงานงานประกาศผลรางวัลออสการ์ ครั้งที่ 82 เมื่อ ค.ศ. 2010
ซาลแดนาขณะตั้งครรภ์ภายในงานอัลมาอะวอร์ด 2014
จังหวัดร้อยเอ็ดในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535

การเลือกตั้งสมาชิกสภาผู้แทนราษฎรจังหวัดร้อยเอ็ด มีนาคม พ.ศ. 2535 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 กำหนดให้มีขึ้นในวันที่ 22 มีนาคม พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 8 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2531 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน (สำหรับเขตเลือกตั้งที่ 1 และ 2) และ 2 คน (สำหรับเขตเลือกตั้งที่ 3)
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง